Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 728/11/8806	Košice, 5.3.2012
EEČ : 2-65-34-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice-okolie
Rozhodnutie:
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
v dobe od 01. 01. 2011 do 31. 08. 2011 zanedbal vyživovaciu povinnosť voči XXXXX, nar. 26. 10. 1993, trvale bytom XXXXX, ul. 28. října 117, Česká republika, ktorý bol zverený do výchovy XXXXX, nar. 02. 09. 1974, trvale bytom XXXXX, ul. 28. října 117, Česká republika, a rozsudkom Okresného súdu XXXXX II pod č. k. 18C 567/01-22 zo dňa 13. 03. 2002, ktorý nadobudol právoplatnosť dňa 10. 05. 2002, v ktorom bolo ustanovené prispievať výživné na chlapca a to  XXXXX sumou vo výške 82,98 € (2.500,-Sk) mesačne vždy do 15-teho dňa v mesiaci k rukám matky XXXXX, čím mu takto vznikol dlh na výživnom vo výške 647 €,

Právna veta:
lebo zanikla trestnosť činu
Odôvodnenie:
Uznesením povereného príslušníka OO PZ Kysak sp. zn. ČVS: ORP-1136/KY-KS-2011 zo dňa 13. 09. 2011 bolo vznesené obvinenie XXXXX pre prečin podľa § 207 ods.  1/ Trestného zákona na tom skutkovom základe ako je to uvedené vo výrokovej časti tohto uznesenia.

	V priebehu konania bol vypočutý obvinený XXXXX, ktorá dňa 29. 12. 2011 pri výsluchu uviedol, že vyrovnal celý dlh na výživnom a zároveň doložil aj výpisy zo Slovenskej sporiteľne.

Ako listinný dôkaz slúžia výpisy z účtu Slovenskej sporiteľne a. s. .

Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikla trestnosť činu.

	Podľa § 86 písm. a/ Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Vzhľadom na vyššie uvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Alexander Chomča
prokurátor